**KLAIPĖDOS RAJONO savivaldybės taryba**

**Projektas**

**SPRENDIMAS**

#### DĖL KLAIPĖDOS R. DOVILŲ VAIKŲ LOPŠELIO-DARŽELIO „KREGŽDUTĖ“ IR KLAIPĖDOS R. ŠIŪPARIŲ MOKYKLOS-DAUGIAFUNKCIO CENTRO REORGANIZAVIMO, PRIJUNGIANT JUOS PRIE KLAIPĖDOS R. DOVILŲ PAGRINDINĖS MOKYKLOS, SĄLYGŲ APRAŠŲ IR KLAIPĖDOS R. DOVILŲ PAGRINDINĖS MOKYKLOS NUOSTATŲ PATVIRTINIMO

2020 m. balandžio d. Nr. T11-

Gargždai

Klaipėdos rajono savivaldybės taryba, vadovaudamasi Lietuvos Respublikos vietos savivaldos įstatymo 16 straipsnio 2 dalies 21 punktu, 4 dalimi, 18 straipsnio 1 dalimi, Lietuvos Respublikos civilinio kodekso 2.96 straipsnio 1 ir 3 dalimis, 2.97 straipsnio 1 ir 3 dalimis, Lietuvos Respublikos biudžetinių įstaigų įstatymo 4 straipsnio 2 dalimi, 3 dalies 4 ir 7 punktais, 4 dalimi ir 14 straipsnio 12 dalimi, Klaipėdos rajono savivaldybės tarybos 2020 m. vasario 13 d. sprendimais Nr. T11-31 „Dėl sutikimo reorganizuoti biudžetinę įstaigą Klaipėdos r. Dovilų vaikų lopšelį-darželį „Kregždutė“ ir Nr. T11-32 „Dėl sutikimo reorganizuoti biudžetinę įstaigą Klaipėdos r. Šiūparių mokyklą-daugiafunkcį centrą“, n u s p r e n d ž i a:

1. Reorganizuoti:

1.1. Klaipėdos r. Dovilų vaikų lopšelį-darželį „Kregždutė“ (juridinio asmens kodas – 191786770) jungimo būdu, prijungiant jį prie Klaipėdos r. Dovilų pagrindinės mokyklos (juridinio asmens kodas – 191788593), kuriai pereina visos Klaipėdos r. Dovilų vaikų lopšelio-darželio „Kregždutė“ teisės ir pareigos;

1.2. Klaipėdos r. Šiūparių mokyklą-daugiafunkcį centrą (juridinio asmens kodas – 191793626) jungimo būdu, prijungiant jį prie Klaipėdos r. Dovilų pagrindinės mokyklos (juridinio asmens kodas – 191788593), kuriai pereina visos Klaipėdos r. Šiūparių mokyklos-daugiafunkcio centro teisės ir pareigos.

2. Patvirtinti:

2.1. Klaipėdos r. Dovilų vaikų lopšelio-darželio „Kregždutė“ reorganizavimo, prijungiant jį prie Klaipėdos r. Dovilų pagrindinės mokyklos, sąlygų aprašą (pridedama);

2.2. Klaipėdos r. Šiūparių mokyklos-daugiafunkcio centro reorganizavimo, prijungiant jį prie Klaipėdos r. Dovilų pagrindinės mokyklos, sąlygų aprašą (pridedama).

3. Patvirtinti Klaipėdos r. Dovilų pagrindinės mokyklos nuostatus (pridedama).

4. Įgalioti Klaipėdos r. Dovilų vaikų lopšelio-darželio „Kregždutė“ laikinai einančią direktoriaus pareigas Laimą Sungailienę, Klaipėdos r. Šiūparių mokyklos-daugiafunkcio centro direktorę Viliją Rimkuvienę ir Klaipėdos r. Dovilų pagrindinės mokyklos direktorių Arūną Grimalį ne vėliau kaip iki 2020 m. rugpjūčio 31 d. atlikti visus veiksmus, susijusius su Klaipėdos r. Dovilų vaikų lopšelio-darželio „Kregždutė“ ir Klaipėdos r. Šiūparių mokyklos-daugiafunkcio centro reorganizavimo, prijungiant juos prie Klaipėdos r. Dovilų pagrindinės mokyklos, sąlygų aprašų nuostatų įgyvendinimu.

5. Įgalioti Klaipėdos r. Dovilų pagrindinės mokyklos direktorių pasirašyti patvirtintus nuostatus ir kartu su kitais teisės aktuose nustatytais dokumentais pateikti juos įregistruoti Juridinių asmenų registrui.

6. Pripažinti netekusiais galios Klaipėdos rajono savivaldybės tarybos 2012 m. lapkričio 29 d. sprendimą Nr. T11-679 „Dėl Klaipėdos r. Dovilų vaikų lopšelio-darželio „Kregždutė“ nuostatų tvirtinimo“, Klaipėdos rajono savivaldybės tarybos 2017 m. birželio 29 d. sprendimo Nr. T11-240 „Dėl Klaipėdos rajono savivaldybės švietimo įstaigų nuostatų tvirtinimo“ 1.2 papunktį ir Klaipėdos rajono savivaldybės tarybos 2012 m. lapkričio 29 d. sprendimą Nr. T11-677 „Dėl Klaipėdos r. Dovilų pagrindinės mokyklos nuostatų tvirtinimo“ nuo Klaipėdos r. Dovilų pagrindinės mokyklos nuostatų įregistravimo Juridinių asmenų registre.

7. Skelbti sprendimą Teisės aktų registre, Klaipėdos rajono savivaldybės interneto svetainėje ir vietinėje spaudoje.

Šis sprendimas per tris mėnesius gali būti skundžiamas Klaipėdos apylinkės teismo Klaipėdos rajono rūmams (Klaipėdos g. 1, Gargždai) Lietuvos Respublikos civilinio proceso kodekso nustatyta tvarka.

Savivaldybės meras

TEIKIA

A. Bogdanovas

PARENGĖ

A. Petravičius

N. Gotlibienė

SUDERINTA: V. Jasas

D. Beliokaitė

R. Zubienė

T. Tuzovaitė-Markūnienė

M. Šunokas

V. Riaukienė

B. Markauskas

**KLAIPĖDOS RAJONO SAVIVALDYBĖS ADMINISTRACIJA**

**AIŠKINAMASIS RAŠTAS**

2020 m. balandžio 15 d.

Gargždai

#### DĖL KLAIPĖDOS RAJONO SAVIVALDYBĖS TARYBOS SPRENDIMO „DĖL KLAIPĖDOS R. DOVILŲ VAIKŲ LOPŠELIO-DARŽELIO „KREGŽDUTĖ“ IR KLAIPĖDOS R. ŠIŪPARIŲ MOKYKLOS-DAUGIAFUNKCIO CENTRO REORGANIZAVIMO, PRIJUNGIANT JUOS PRIE KLAIPĖDOS R. DOVILŲ PAGRINDINĖS MOKYKLOS, SĄLYGŲ APRAŠŲ IR KLAIPĖDOS R. DOVILŲ PAGRINDINĖS MOKYKLOS NUOSTATŲ PATVIRTINIMO“ PROJEKTO

**1. Parengto projekto esmė, tikslai ir uždaviniai:**

Sprendimo projekto tikslas – tęsti Dovilų lopšelio-darželio „Kregždutė“ ir Šiūparių mokyklos-daugiafunkcio centro reorganizavimo, prijungiant šias įstaigas prie Dovilų pagrindinės mokyklos, procedūras.

**2.** **Projekto rengimo priežastys. Kuo vadovaujantis parengtas sprendimo projektas:**

Sprendimo projektas parengtas vadovaujantis Klaipėdos rajono savivaldybės tarybos 2020 m. vasario 13 d. sprendimais Nr. T11-31 „Dėl sutikimo reorganizuoti biudžetinę įstaigą Klaipėdos r. Dovilų vaikų lopšelį-darželį „Kregždutė“ ir Nr. T11-32 „Dėl sutikimo reorganizuoti biudžetinę įstaigą Klaipėdos r. Šiūparių mokyklą-daugiafunkcį centrą“.

**3**. **Kokių rezultatų laukiama:**

Priėmus sprendimą bus patvirtintos Dovilų lopšelio-darželio „Kregždutė“ ir Šiūparių pagrindinės mokyklos reorganizavimo sąlygos, Dovilų pagrindinės mokyklos nuostatai.

**4. Galimos teigiamos ir neigiamos pasekmės priėmus siūlymą Savivaldybės tarybos sprendimo projektą ir kokių priemonių būtina imtis, siekiant išvengti neigiamų pasekmių:**

Reorganizavus sprendime minimas įstaigas efektyviau bus panaudojamos savivaldybės ir valstybės biudžeto lėšos, skiriamos darbuotojų darbo užmokesčiui.

**5.** **Kokie šios srities teisės aktai galioja ir kokius galiojančius teisės aktus būtina pakeisti ar panaikinti, priėmus teikiamą Savivaldybės tarybos sprendimo projektą:**

Reikia pripažinti netekusiais galios Klaipėdos rajono savivaldybės tarybos 2012 m. lapkričio 29 d. sprendimą Nr. T11-679 „Dėl Klaipėdos r. Dovilų vaikų lopšelio-darželio „Kregždutė“ nuostatų tvirtinimo“, Klaipėdos rajono savivaldybės tarybos 2017 m. birželio 29 d. sprendimo Nr. T11-240 „Dėl Klaipėdos rajono savivaldybės švietimo įstaigų nuostatų tvirtinimo“ 1.2 papunktį (Pastaba: šiuo papunkčiu patvirtinti Klaipėdos r. Šiūparių mokyklos-daugiafunkcio centro nuostatai) ir Klaipėdos rajono savivaldybės tarybos 2012 m. lapkričio 29 d. sprendimą Nr. T11-677 „Dėl Klaipėdos r. Dovilų pagrindinės mokyklos nuostatų tvirtinimo“.

**6.** **Projekto rengimo metu gauti specialistų vertinimai ir išvados. Ekonominiai paskaičiavimai:** nėra.

**7. Sprendimo įgyvendinimui reikalingos lėšos:**

Lėšų poreikis dėl vykdomo reorganizavimo jame dalyvaujančioms įstaigoms paaiškės Savivaldybės tarybai patvirtinus etatų, kurie užtikrins Dovilų pagrindinės mokyklos vykdomas ikimokyklinio, priešmokyklinio, bendrojo ugdymo programas nuo 2020 m. rugsėjo 1 d. skaičių. Atsižvelgiant į etatų skaičių bus vykdomos darbuotojų darbo sutarčių keitimo, nutraukimo procedūros.

**8.** **Kiti, autoriaus nuomone, reikalingi pagrindimai ir paaiškinimai:**

Priėmus sprendimą dėl Dovilų lopšelio-darželio „Kregždutė“ ir Šiūparių mokyklos-daugiafunkcio centro reorganizavimo šių įstaigų patalpose ir toliau planuojama vykdyti tas pačias ugdymo programas, kurios vykdomos ir šiais mokslo metais.

**9. Tarybos sprendimą pateikti:** Algirdui Petravičiui ir reorganizavime dalyvaujančioms įstaigoms.

Švietimo skyriaus vedėjas Algirdas Petravičius